ब्रेन हेमरेज पीड़ित मनोज का खाता खुलवाया, अब आएगी मदद
सारनी| ब्रेन हेमरेज से पीड़ित गरीब मनोज के ऑपरेशन के लिए शहर के युवा सामने आए हैं। मनोज का खुद का कोई बैंक एकाउंट भी नहीं था। शुक्रवार को युवाओं और एसबीआई के अधिकारियों की मदद से उसका खाता खुल गया। शहर की रामबोलो और बाबा मठारदेव मित्र मंडल के सदस्यों ने एसबीआई में मनोज का किट एकाउंट खुलवाया। बैंक के ऑफिसर रवि शर्मा, रवि कुशवाह ने भी बैंक योजना किट दी। उसे उसी समय समय बैंक पास बुक, चेकबुक, एटीएम दिया गया। पशु चिकित्सा अधिकारी पंकज महोरे ने भी सहयोग राशि दी। इस मौके पर दीपेश दुबे, सनी चतुर्वेदी, अमर राणा, गज्जू चौहान, विनोद बेले, आदित्य विरखरे, हितेंद्र सिंह ठाकुर, बिल्लू आर्य, अन्नी बिहारे, राजा सोनी, विशाल समेत अन्य लोग उपस्थित थे। भास्कर ने एबी टाइप में रहने वाले मनोज की परेशानी की खबर को प्रमुखता से प्रकाशित किया। फेसबुक पर भी उसकी मदद के लिए लोग आगे आए, लेकिन बैंक एकाउंट नहीं होने के कारण परेशानी हो रही थी। अब उसके उपचार के लिए आसानी से मदद मिल जाएगी।
hin_Deva hin_Deva